Һәр авылга үз Илдары кирәк

	“Сәрдегәннәрнең Илдардан бәхете булды. Кара әле, ничә еллардан бирле авылларын бер йодрыкка туплап, берләштереп тора бит!” – Авылдашым, элекке укытучым Рауза апа Зиннә­тул­лина­дан бу фикерне әллә ничә тапкыр ишеткән булды. Белеп әйтә, сәрдегәннәр белән гел хәбәрләшеп торганга, үзе дә авыл патриоты һәм бик актив булганга, Рауза апа тирә-яктагы авыллар­ның ничек сулага­нын белә һәм безне дә шулар үрнә­гендә “уятырга” өметләнә.	 Салавыч авыл җирлеге баш­лыгы Рафил Сибагатуллин да Илдар абый кебек авыл старос­тасы, авыл советы депутаты булуның җирлек башлыгы өчен дә зур бәхет икәнен яшерми. “Бик авторитетлы, авыл­дашлары ара­сында сүзе үтә, бергә сөйләшәләр, киңәшләшәләр, уртак фикер­гә киләләр. Шул арада бер­гә­ләшеп эшләп тә куялар. Чын мәгъ­нәсендә авыл патриоты, аны яшәтү, ныгыту өчен үзе дә тырыша, баш­каларны да битараф калдыр­мый. Сәр­де­гән авылы, мө­га­ен, менә шу­ңа да бик бердәм­дер инде ул”, – ди башлык. 
	Гөлсинә ХӘБИБУЛЛИНА	
Ватаным Татарстан

	№ â | 22.04.2019	


